Sundhedsaftale 2015-2018 - politisk godkendelse 
Sagsfremstilling 
20.    Sundhedsaftale 2015-2018 - politisk godkendelse  
                                                                                                                        Åbent 
Sagsnr.: 326-2014-5040        J.nr.: 29.30.08            Hugo Kristensen.: 326-2014-352296 
  
[adresse] 
Sundhedsaftalen 2015-2018 er den 30. oktober 2014 godkendt af Sundhedskoordinationsudvalget i Region 
[adresse]. Aftalen fremsendes hermed til Kommunalbestyrelsen med [adresse] anbefaling 
om tiltræden. 
  
Formålet med sundhedsaftalen er at bidrage til at sikre sammenhæng og koordinering af indsatserne i de 
patientforløb, der går på tværs af sygehuse, almen praksis og kommuner, så den enkelte patient og borger 
modtager en indsats, der er sammenhængende og af høj kvalitet uanset antallet af kontakter eller karakteren af den 
indsats, der er behov for.  
  
Sundhedsaftalen indgås mellem Regionsråd og kommunalbestyrelserne i de kommuner, som ligger i regionen. Med 
bekendtgørelse nr. 1569 af 16. december 2013 om sundhedskoordinationsudvalg og sundhedsaftaler er det fastsat, 
at der skal indgås fem sundhedsaftaler – én for hver region. Udarbejdelsen af sundhedsaftalen varetages af 
Sundhedskoordinationsudvalget i hver region. Sundhedskoordinationsudvalget består af repræsentanter udpeget af 
Regionsrådet, kommunekontaktrådet (KKR) i regionen samt Praktiserende Lægers Organisation i regionen.  
  
Sundhedsaftalen består af en politisk del og en administrativ del, der indeholder en række obligatoriske 
indsatsområder: Forebyggelse, Behandling og pleje, Genoptræning og rehabilitering, Sundheds-it og digitale 
arbejdsgange. Vejledningen fastlægger en række tværgående temaer, som sundhedsaftalen i relevant omfang skal 
tage udgangspunkt i: 
  
· Arbejdsdeling og samarbejde, herunder videndeling og sundhedsfaglig rådgivning mellem sektorer 
· Koordination af kapacitet 
· Inddragelse af patienter og pårørende 
· Lighed i sundhed 
· Dokumentation, forskning og kvalitetsudvikling. 
De overordnede mål for Sundhedsaftalen 2015-2018 Region Sjælland er: 
  
• Flere gode og sunde leveår til borgerne i [adresse] 
• Borgerne oplever sammenhæng og kvalitet i mødet med sundhedsvæsenet 
• Mere sundhed for de samme penge. 
Sundhedskoordinationsudvalget i [adresse] skal senest 31. januar 2015 fremsende den godkendte aftale til 
Sundhedsstyrelsen. Sundhedsstyrelsen vurderer, om aftalen, jf. vejledning om sundhedskoordinationsudvalg og 
sundhedsaftaler, opfylder formålene for de fire obligatoriske indsatsområder, samt om aftalen i relevant omfang 
tager udgangspunkt i de tværgående temaer. 
  
BEHANDLING 
Direktionen, Ældre- og Sundhedsudvalget, Socialudvalget, Handicaprådet, Økonomiudvalget, Ældrerådet, 
Kommunalbestyrelsen. 
  
INDSTILLING 
Leder af Sundhedsstaben indstiller, at Sundhedsaftalen 2015-2018 tiltrædes.  
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 25. november 2014: 
Direktionen vedtog at anbefale leder for Sundhedsstabens indstilling. 
Ældre- og Sundhedsudvalgets møde den 1. december 2014: 
Udvalget vedtog at anbefale Direktionens indstilling. 
Socialudvalgets møde den 4. december 2014: 
Udvalget vedtog at anbefale Direktionens indstilling. 
Handicaprådets møde den 9. december 2014: 
Rådet vedtog at anbefale Direktionens indstilling. 
Økonomiudvalgets møde den 10. december 2014: 
Økonomiudvalget vedtog at anbefale Socialudvalgets indstilling. 
Ældrerådets møde den 15. december 2014: 
Helle Friis. 
  
Bilag 
  
  
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
Fælles om bedre sundhed - Sundhedsaftalen 2015-2018 
326-2014-352561 
